ПРОТОКОЛ

гр. ЛЕВСКИ, _23.05._ 2008 г.
Левченски районен съд в публичното съдебно заседание на _23.05._ 2008 г.  в състав:

	  	Председател:  СТОЙКА МАНОЛОВА
			       Съдебни заседатели: 

при участието на секретаря _Янка Димитрова  и прокурора _Рени Кирилова _ сложи за разглеждане _ЧН_ дело № _20084410200225_, по описа за 2008 г., докладвано от съдия _МАНОЛОВА_
На именното повикване в _11.15_ часа се явиха:

ОСЪДЕНИЯТ И. С. – не се явява, вместо него адвокат С. с пълномощно към делото. 
ЗА РП ЛЕВСКИ – явява се районен прокурор Рени Кирилова. 

			ПО ДАВАНЕ ХОД НА ДЕЛОТО:
ПРОКУРОРА: Да се даде ход на делото
АДВОКАТ С.: Да се даде ход на делото.

	Съдът
ОПРЕДЕЛИ:
ДАВА ХОД НА ДЕЛОТО:
СНЕ САМОЛИЧНОСТТА НА ОСЪДЕНИЯ:
И. С.: Роден на * г. в гр.П., живущ в гр. П., *.

	НА СТРАНИТЕ СЕ РАЗЯСНЯВАТ ПРАВАТА по чл. 274 и чл. 275 от НПК
ПРОКУРОРА – не правим отводи, нямаме искания. 
АДВОКАТ С. – не правим отводи, нямаме искания. 
Съдът 
ОПРЕДЕЛИ:

	ОТКРИВА СЪДЕБНОТО СЛЕДСТВИЕ

ПРОКУРОРА: Нови доказателства няма да соча. Да се приключи съдебното следствие.
АДВОКАТ С. – нови доказателства няма да соча. Да се приключи съдебното следствие. 

	Съдът 
ОПРЕДЕЛИ:
ПРИЕМА  И ВЛАГА в делото НОХД №20074410200732,по описа на РС-Левски и актуална справка за съдимост.
ПРИКЛЮЧВА СЪДЕБНОТО СЛЕДСТВИЕ
ДАВА ХОД ЗА ПРЕНИЯ МЕЖДУ СТРАНИТЕ
ПРОКУРОРЪТ – поддържаме направеното предложение. По отношение на подсъдимия най-благоприятното групиране на наказанието е предложеното от прокуратурата, като следва да определите най-тежко наказание по н.о.х.д. № 225/2008 г. на РС-Силистра, пробацията с пробационните мерки: в размер на 3 години  регистрация по настоящ адрес, периодични срещи с пробационен служител за срок от 3 години, ограничение в свободното придвижване за срок от 3 години, включване в курсове за професионална квалификация за срок от 3 години, безвъзмезден труд в полза на обществото в рамките на 250 часа годишно за 3 поредни години, като постановите на основание чл.25, ал.2 от НК да бъде приспаднато времето, през което е изтърпяно наказанието. 
АДВОКАТ С. – искането на РП-Левски е основателно, моля да бъде уважено. 

	Съдът се оттегли на съвещание.
	След съвещание, съдът като взе предвид постъпилото в РС Левски предложение от РП Левски, приема за установено следното:
	Видно от представените писмените доказателства, приложени към ЧНД 20084410200225 по описа на РС Левски, справка за съдимост, както и НОХД 20074410200732 по описа на РС Левски, се установява, че 
- с присъда №54/31.03.2008г.,  постановена по НОХД 20074410200732 по описа на РС Левски, влязла в сила на 15.04.2008 г., И.  С. е осъден на пробация със следните пробационни мерки: задължителна регистрация по настоящ адрес за срок от шест месеца, задължителни периодични срещи с пробационен служител за срок от шест месеца, на основание чл. 343в, ал.2 във вр. ал.1 от НК, за деяние, извършено на 07.06.2007 г.
	- със споразумение от 28.12.2007 г. постановено по НОХД 498/2007г. по описа на РС Павликени, влязло в сила на 28.12.2007 г., И.  С. е осъден на пробация със следните пробационни мерки:
задължителна регистрация по настоящ адрес за период от шест месеца, задължителни периодични срещи с пробационен служител за срок от шест месеца, сто и шестдесет часа безвъзмезден труд в полза на обществото за срок от една година, за извършено престъпление по чл. 343в, ал.2, във вр.ал.1 от НК, за деяние, извършено на 26.09.2007 г. 
- със споразумение №346/27.03.2008 г. постановено по НОХД 225/2008г. по описа на РС Силистра, влязло в сила на 27.03.2008 г., И.  С. е осъден на пробация със следните пробационни мерки:
задължителна регистрация по настоящ адрес за период от три години, задължителни периодични срещи с пробационен служител за срок от три години, ограничения в свободното придвижване за срок от три години, включване в курсове за професионална квалификация  и програми за обществено въздействие за срок от три години, безвъзмезден труд в полза на обществото в рамките на 250 часа годишно за три поредни години, за извършено престъпление по чл. 279 ал.1 от НК, за деяние, извършено на 15.02.2008 г. 
	Съдът счита, че предложението е основателно. Налице са условията за приложение разпоредбите на чл. 25, ал.1, вр. чл.23 от НК по отношение на присъдите по НОХД 732/2007 по описа на РС Левски и НОХД 225/2008 г. на РС Силистра, тъй като И.  С. е извършил деянията, преди да има влязла в сила присъда за което и да е от тях, като предложеното от РП групиране на наказанията се явява най-благоприятно за осъдения. 
Предвид изложеното, следва по отношение на осъдения да бъде определено едно общо наказание – най-тежкото, а именно пробация със следните пробационни мерки:
задължителна регистрация по настоящ адрес за период от три години, задължителни периодични срещи с пробационен служител за срок от три години, ограничения в свободното придвижване за срок от три години, включване в курсове за професионална квалификация  и програми за обществено въздействие за срок от три години, безвъзмезден труд в полза на обществото в рамките на 250 часа годишно за три поредни години.
	Предвид изложеното, съдът

ОПРЕДЕЛИ:

НА ОСНОВАНИЕ чл.25 ал.1, вр. чл.23 ал.1 от НК ОПРЕДЕЛЯ по отношение на И.  С. от гр.П., ЕГН *, едно общо наказание по НОХД  20074410200732 на РС Левски  и по НОХД  225/2008г. на РС-Силистра, най-тежкото от тях, а именно – а именно – пробация със следните пробационни мерки:
задължителна регистрация по настоящ адрес за период от три години, задължителни периодични срещи с пробационен служител за срок от три години, ограничения в свободното придвижване за срок от три години, включване в курсове за професионална квалификация  и програми за обществено въздействие за срок от три години, безвъзмезден труд в полза на обществото в рамките на 250 часа годишно за три поредни години
НА ОСНОВАНИЕ чл.25, ал.2 от НК приспада изтърпяното от осъдения И. С. наказание пробация.
	ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в съдебно заседание и приключи в 11.25  часа.

СЕКРЕТАР:                                   ПРЕДСЕДАТЕЛ: